**THIRRJE E HAPUR PËR GAZETARËT E RINJ NË KOSOVË*[[1]](#footnote-1)***

Programi për trajnim dhe mentorim për ngritje të kapacitetit për gazetarët e rinj dhe studentët e gazetarisë për

Dialog Ndërkulturor dhe Gazetari Tranzicionale

***Zyra Rajonale për Bashkëpunim Rinor (RYCO), Zyra e Degës Lokale në Kosovë në partneritet me Misionin e OSBE-së në Kosovë, përmes kësaj thirrjeje fton gazetarët e rinj/të reja dhe studentët/studentet e Gazetarisë në Kosovë për të marrë pjesë në programin për trajnim dhe mentorim për "Dialog Ndërkulturor dhe Gazetari Tranzicionale" me qëllim të forcimit dhe përmirësimit të aftësive dhe njohurive për standardet e gazetarisë cilësore në fushën e dialogut ndërkulturor dhe gazetarisë tranzicionale në Kosovë.***

***Programi i trajnimit dhe mentorimit synon të pasurojë dhe thellojë njohuritë dhe të kuptuarit e gazetarëve/gazetareve të rinj/të reja në temën e Dialogut Ndërkulturor dhe Gazetarisë Tranzicionale, si dhe të sigurojë mentorim me qëllim të rritjes së aftësive në prodhimin e përmbajtjes cilësore gazetareske.***

**QËLLIMI I TRAJNIMIT:**

Forcimi i kapaciteteve profesionale të gazetarëve në media është një nga prioritetet kryesore të Zyrës së Degës Lokale të RYCO në Kosovë, duke pasur parasysh rolin e tyre vendimtar në ndërtimin dhe promovimin e paqes së qëndrueshme dhe gjithëpërfshirëse.

Me këtë në mendje, qëllimi i përgjithshëm i programit të trajnimit dhe mentorimit është të rrisë njohuritë dhe shkathtësitë e gazetarëve/gazetareve të rinj/të reja për të raportuar dhe mbuluar përmbajtje mediatike në mënyrë efektive për çështjet që kanë të bëjnë me Dialogun Ndërkulturor dhe Gazetarinë Tranzicionale.

Pas përfundimit të trajnimit katër (4) ditorë dhe programit të mentorimit dy (2) mujor, pjesëmarrësit do të:

* njihen me qasjen e bazuar në konceptet e të drejtave të njeriut në media, dialog ndërkulturor dhe gazetari tranzicionale;
* njihen me konceptet e standardeve të gazetarisë cilësore në fushën e dialogut ndërkulturor, gazetarisë tranzicionale dhe të drejtave të njeriut;
* marrin bazat teorike për përgatitjen dhe elaborimin e përmbajtjes në temat e Programit (duke përfshirë këtu të kuptuarit se si të përgatitet përmbajtja programore me përfshirje gjinore dhe të diversitetit);
* kenë mundësi për të punuar praktikisht dhe mënyrë të pavarur, gjithashtu në grupe të vogla nën mbikëqyrjen e një mentori profesionist;
* kenë mundësinë të publikojnë përmbajtjen e prodhuar në mediume të ndryshme lokale dhe rajonale;
* kenë mundësinë të marrin pjesë në garën për përmbajtjen më të mirë të prodhuar gjatë Programit;
* kenë mundësi për punë praktike.

Trajnimi 4-ditor do të zhvillohet me prani fizike në përputhje me të gjitha masat COVID-19 dhe do të mbahet në gjuhët shqipe/serbe/angleze. Ndërkohë që programi i mentorimit do të organizohet në atë mënyrë që i përshtatet kohës dhe agjendës së grupit. Grupi i synuar i kursantëve të rinj do të sigurojë barazi gjinore dhe diversitetin e duhur.

Nëse e ndjekin trajnimin dhe marrin pjesë plotësisht në Program, krahas përfitimeve të tjera, pjesëmarrësit do të pajisen me Certifikatë për Pjesëmarrje Aktive në Program.

**REZULTATET E PRITSHME:**

Çdo pjesëmarrës pritet të prodhojë deri në dy storie individuale dhe të kontribuojë në një storie të grupit. Storiet do të publikohen në media lokale dhe potencialisht në platformën e re digjitale rinore të RYCO.

**DATAT E MBAJTJES SË TRAJNIMIT:**   
Moduli i Parë: Dialogu ndërkulturor, 8 deri 9 korrik 2021   
Moduli i Dytë: Gazetaria tranzicionale, 10 korrik 2021  
Module i Tretë: Të drejtat e njeriut në kontekstin e mediave, 11 korrik 2021

**KOHËZGJATJA E TRAJNIMIT:**  4-ditë

**KOHËZGJATJA E MENTORIMIT:** 2-muaj

**KRITERET PËR PRANIM:**

Programi i trajnimit dhe mentorimit është planifikuar enkas për gazetarët/gazetaret e rinj/reja dhe studentët e gazetarisë në Kosovë, të cilët tregojnë interes për të trajtuar temën e Dialogut Ndërkulturor dhe Gazetarisë Tranzicionale në punën e tyre të ardhshme.

**Gazetarët e rinj që kualifikohen për aplikim përfshijnë:**

* Kandidatët që planifikojnë të krijojnë përmbajtje në temën e Dialogut Ndërkulturor dhe Gazetarinë Tranzicionale në punën e tyre të ardhshme;
* Kandidatët që ndjekin trajnimin plotësisht dhe i përmbushin pritjet e Programit;
* Kandidatët që tregojnë motivim dhe interes për temat e dialogut ndërkulturor, gazetarinë tranzicionale dhe të drejtat e njeriut;
* Kandidatët që kanë aftësi të shkëlqyera në shkrim akademik;
* Kandidatët që kanë njohuri dhe shkathtësi të forta të nivelit përkatës të gazetarisë dhe aftësive gazetareske;
* Kandidatët që shfaqin interes për bashkëpunim rajonal dhe punën e RYCO-s.
* Kandidatët që tregojnë respektin më të lartë për të drejtat e njeriut, barazinë gjinore dhe parimet e diversitetit.

**AFATI PËR APLIKIM**

Thirrja mbetet e hapur deri më **25 qershor 2021, në orën 23:59.**

**DOKUMENTET E KËRKUARA**

Nëse jeni të interesuar për këtë mundësi të ofruar, dhe i plotësoni kërkesat e lartcekura, **ju lutemi të dërgoni rezymenë tuaj, letër motivuese dhe një përmbajtje sipas dëshirës që e keni prodhuar vetë përmes postës elektronike tek:** [besarta.halimi@rycowb.org](mailto:besarta.halimi@rycowb.org). Në pjesën e temës së emailit ju lutemi të përfshini: PYJ – Emrin dhe Mbiemrin.

Nëse njoftoheni se jeni përzgjedhur si finalist, ka mundësi që të ju kërkohet dokumentacion shtesë.

**SHËNIM:**

Përzgjedhja e pjesëmarrësve do të bëhet në bazë të kritereve të përcaktuara në Thirrjen për Aplikim në bazë të cilësisë së aplikacioneve të dorëzuara, duke e respektuar barazinë gjinore, diversitetin dhe bilancin gjeografik.

**Gjatë aplikimit, ju lutemi ta keni parasysh që të gjithë aplikantët e përzgjedhur për pjesëmarrje do të njoftohen përmes emailit, më së voni deri më 30 qershor 2021.**

Për pyetje dhe sqarime shtesë, mund të kontaktoni Zyrën Lokale të RYCO në Kosovë në emailin vijues: [besarta.halimi@rycowb.org](mailto:besarta.halimi@rycowb.org)

**RRETH ORGANIZATORËVE**

**Zyra Rajonale e Bashkëpunimit Rinor (RYCO)** është një mekanizëm institucional që funksionon në mënyrë të pavarur, themeluar nga 6 pjesëmarrësit e Ballkanit Perëndimor (BP 6): Shqipëria, Bosnja dhe Hercegovina, Kosova, Mali i Zi, Maqedonia e Veriut dhe Serbia, me synimin për të promovuar frymën e pajtimit dhe bashkëpunimi midis të rinjve në rajon përmes programeve rinore të shkëmbimit. Për më shumë informata në lidhje me RYCO, ju lutemi vizitoni [www.rycowb.org](http://www.rycowb.org)

**Misioni i OSBE-së në Kosovë** - Një nga operacionet më të mëdha në terren të OSBE-së, Misioni në Kosovë zhvillon një gamë të gjerë aktivitetesh në fushën e të drejtave të njeriut, demokratizimit dhe sigurisë publike. Misioni angazhohet veçanërisht në mbrojtjen e të drejtave të komunitetit; mbrojtjen e trashëgimisë kulturore dhe fetare; monitorimin e gjyqësorit; integrimin gjinor; lirinë dhe zhvillimin e medias; promovimin e mekanizmave kundër diskriminim; përmirësimin e pjesëmarrjes së të rinjve në jetën politike dhe publike; luftën kundër terrorizmit dhe kërcënimeve kibernetike; ofrimin e trajnimit dhe mbështetjes së avancuar policore për strategjitë kryesore të policisë dhe sigurisë; dhe mbështetje për zbatimin e marrëveshjeve që burojnë nga dialogu i lehtësuar nga Bashkimi Evropian ndërmjet Prishtinës dhe Beogradit. Misioni monitoron punën e institucioneve qeveritare, komunale dhe të pavarura dhe ndihmon në forcimin e legjislacionit dhe politikave që mbulojnë mbrojtjen e të drejtave të njeriut dhe të komunitetit; kundër diskriminim; lirinë e shprehjes; barazinë gjinore; dhe luftën kundër korrupsionit dhe krimit të organizuar. Për më shumë informacion në lidhje me Misionin e OSBE-së në Kosovë, ju lutemi vizitoni https://www.osce.org//mission-in-kosovo

1. Ky përcaktim nuk paragjykon pozicionet mbi statusin dhe është në përputhje me Rezolutën 1244 të KS-së, të OKB-së dhe Opinionin e GJND-së mbi Deklaratën e Pavarësisë së Kosovës. [↑](#footnote-ref-1)